Psalam (Šarić) 141.
Psalam Davidov.

1Gospode, vapijem k tebi i brini se za me! Čuj glas moj, koji vapije k tebi! 

2Neka vrijedi tebi molitva moje kao kad tamjanov, dizanje ruku mojih kao prinos večernji! 

3Postavi, Gospode, stražu ustima mojim, čuvaj vrata usana mojih! 

4Ne daj srcu mojemu, da se prigne zlu, da počinim zlodjela s ljudima, koji čine bezakonje; ne daj da ikada okusim poslastice njihove! 

5Neka me bije pravednik: "te je milost; neka me kara; to je ulje za glavu moju; glava se moja neće od toga otimati; jest, zlobu njihovu susrećem vazda još s moljenjem. 

6Slobodno izađoše vođe njihove iz pećine; čuše, kako su bile blage riječi moje. 

7Kao kad se zemlja brazdi i para, tako se razletješe kosti naše do čeljusti carstva mrtvih. 

8Zato su k tebi, Gospode svemogući, upravljene oči moje: u tebe tražim utočište; nemoj predati život moj smrti! 

9Očuvaj me od zamke, koju mi postaviše, od spletaka zločinaca! 

10 Daj da se bezbožnici zapletu l vlastitu mrežu, dok ja prođem sretno! 

Psalmi (Šarić)